L’Orfeó del Círculo Católico de Burjassot felicita el Nadal
2025-07-24

Dissabte que ve 20 de desembre l’Orfeó del Círculo Católico celebrarà el seu ja tradicional concert de Nadal a les 20:30 hores en el teatre del Círculo Católico San Roque.

Enguany, el programa que posarà en escena l’Orfeó es compon d’una suite marcada per set parts, una inicial, cinc colors i la conclusió final davall el nom Los colores de la Navidad, que és una composició d’una selecció de nadales, “unes populars i unes altres completament inèdites, que van realitzar Gail & Greg Skipper, adaptades i arreglades per la nostra directora Amparo Aguado Tronchoni”, tal com han assenyalat des de l’entitat.

A més de la novetat de ser un concert basat en una sola obra, compta també “amb la col·laboració de l’Escola Infantil de Declamació “Joventut Artística” que farà d’aquest concert una edició inoblidable”, segons les mateixes fonts.